മെഡിക്കല് കോളേജില് അതിക്രമിച്ച് കയറി നഗ്നതാ പ്രദര്ശനവും ആക്രമണം രണ്ട് പേര് പിടിയില് കൊല്ലം: പാരിപ്പള്ളി ഗവണ്മെന്റ് മെഡിക്കല് കോളേജിന്റെ വനിതാ ഹോസ്റ്റലില് അതിക്രമിച്ച് കയറി വിദ്യാര്ത്ഥികളെ ആയുധം കാട്ടി ഭീഷണിപ്പെടുത്തിയ കേസില് രണ്ട് പേരെ പൊലീസ് പിടികൂടി. 34കാരനായ അനില്, 31 കാരനായ സുജിത്ത് എന്നിവരെയാണ് പാരിപ്പള്ളി പൊലീസ് പിടികൂടി അറസ്റ്റ് ചെയ്തത്. ബുധനാഴ്ച രാത്രി 8.45നാണ് ഇവര് ഹോസ്റ്റലില് അധിക്രമിച്ച് കയറി വിദ്യാര്ത്ഥികളെ ആയിധം കാണിച്ച് ഭീഷണിപ്പെടുത്തിയത്. ആയുധം കാണിച്ച് ഭീഷണിപ്പെടുത്തിയതിന് പുറമെ വിദ്യാര്ത്ഥികളെ അസഭ്യം പറയുകയും നഗ്നതാ പ്രദര്ശനം നടത്തുകയും ചെയ്തു. ബഹളം കേട്ട് ഓടിയെത്തിയവരെ കമ്ബുകൊണ്ട് മര്ദ്ദിക്കുകയും ചെയ്തു. ഒന്നാം പ്രതിയായ സുജിത്ത് നിരവധി കേസുകളില് പ്രതിയാണെന്ന് പൊലീസ് വ്യക്തമാക്കി. Stories you may Like